Die nuus word vroeg uitgestuur omdat ek op pad is Lesotho toe. 
SUID-AFRIKAANSE RADIOLIGA NUUS VIR SONDAG 6 AUGUSTUS 2017 


Goeiemêre en welkom by die weeklikse nuusbulletin van die Suid-Afrikaanse 
Radioliga gelees deur ............ [jou naam, roepsein en @TH] 


Die Suid-Afrikaanse Radioliga saai elke Sondagoggend `n nuus bulletin om 08:15 
Sentraal-Afrikaanse Tyd in Afrikaans en om (8:30 Sentraal-Afrikaanse Tyd 
in Engels uit op HF asook op baie BHEF- en UHF-herhalers regoor die land. 
Echolink luisteraars kan by ZSGJPL inskakel vir `n herleiding. `n Potgooi is 
beskikbaar op die Liga se webwerf. 


Hierdie oudio bulletin kan afgelaai word vanaf die Liga se webwerf by 
www.sarl.org.za waar jy hierdie sowel as vorige bulletins in teks formaat onder 
die nuus skakel aan die linkerkant van die webblad sal vind. Terwyl jy daar is, 
kan jy inteken om toekomstige bulletins per e-pos te ontvang. 


Ons begin hierdie bulletin met nuus van `n stille sleutel 


Dit is met leedwese dat die Boland Amateurradioklub bekend maak dat die 
sleutel van Joe Haarhoff, ZS1AAB, op Vrydag 4 Augustus stil geword het. 


Ons betuig ons opregte meegevoel aan sy vrou, Rina, sy seun Bennie, ZS1GX, 
hul familie en vriende. 


POUSE 

In die nuus vandag, 

DIE SARL HF FOON KOMPETISIE VANMIDDAG 

DIE SARL JD NAELLOOP OP WOENSDAG 

en 

DATUM VERANDERING VIR DIE ZS9V ROBBEN EILAND DXPEDISIE 
Bly gerus vir meer inligting oor hierdie en ander interessante nuusitems. 
SARL HF FOON KOMPETISIE VANMIDDAG 


Die eerste van die drie SARL HF wedstryde, die HF Foon Kompetisie, is vanmid- 
dag van 13:00 tot 16:30 UTC aan die lug met aktiwiteite op 20, 40 en 80 meter. 
Kyk hoeveel sones jy kan werk per band en hoeveel stasies op al drie bande. 
Jy kan deelneem as `n enkele operateur enkel band stasie, `n enkele operateur 
alle bande stasie, `n multi-operateur enkel band stasie of `n multi-operateur alle 
bande stasie. Individuele mededingers en klubstasies word aangemoedig om mee 
te ding. Die uitruiling is `n RS-verslag en `n opeenvolgende reeksnommer wat 
begin by 001. 


Daar is drie SARL-trofeë in die foon kompetisie, maar jy staan `n kans om meer 
trofeë te wen as jy aan al drie kompetisies deelneem. Die reëls is te lank om in 


SARL Nuus te publiseer, kyk dus op bladsy 34 van die 2017 SARL Blouboek 
vir al die inligting. Doen dit voor die kompetisie begin. 


JAARLIKSE YOTA 2017 SOMER KAMP 


Gister Saterdag 5 Augustus het die jaarlikse TARU Streek 1 Jongmense op die 
lug (YOTA) -Somer Kamp met 80 jong kinders van 30 verskillende LARU Streek 
1 Lidverenigings, waaronder `n span uit Japan, afgeskop. Die YOTA-week word 
aangebied deur die RSGB en die geleentheid vind plaas by Gilwell Park, Ching- 
ford, Waltham Abbey, Londen, die hoofkwartier van die Britse Padvinders. 


Die jongmense sal pret hê met amateur radio, werkswinkels geniet en hul 
vaardighede in elektronika met kits konstruksie, insluitend antenna gebou 
optimaliseer, SOTA aktivering, rigting bepaaling en baie nuwe internasionale 
vriende maak tydens die bekende interkulturele aand waar almal kos en drank 
bring uit hul eie lande. Met uitstappies na Bletchley Park, die Nasionale Radio 
Sentrum en die Wetenskapsmuseum in Londen gaan dit beslis `n besige week 
wees. 


Op Dinsdagaand 8 Augustus sal die jongeling die geleentheid kry om met die 
amateur radio te praat met die ruimtevaarder Paulo Nespoli, IZOJPA, op die 
Internasionale Ruimtestasie. Die ISS-kontak sal die jongmense met 'n onvergeet- 
like ervaring in die ruimte kommunikasie via amateur radio voorsien. 


As jy `n @SO wil maak met een van die jongmense, luister gerus na die multi- 
stasie spesiale geleentheid stasie GB17YOTA wat 24 uur per dag op die lug sal 
wees op die meeste bande met verskillende modusse. 


SUID-AFRIKAANSE RADIOLIGA JD NAELLOOP 


Hierdie is `n prettige aktiwiteit om Nasionale Vrouedag tussen radio amateurs 
in Suid-Afrika te vier en vind plaas vanaf 9:00 tot 10:00 UTC op Woensdag 9 
Augustus 2017. Roep “YD Naelloop!” Dit is `n foon naelloop op die 40-meter- 
band met werking tussen 7 063 tot 7 100 en 7 130 tot 7 200 kHz. Die uitruiling 
is 'n RS-verslag en YL of OM. 


Kontakte tussen JD-stasies is 5 punte werd, kontak tussen JDL en OM-stasies 
is 3 punte werd en kontak tussen OM-stasies is 1 punt werd. Logstate in die 


ADIF-, Cabrillo- of MS Excel-formaat en gemerk “jou roepsein JD Naelloop' 
moet ingedien word teen 16 Augustus 2017 per e-pos aan zs4#bfn@mweb.co.za. 


DATUM VERANDERING VIR DIE ZS9V ROBBEN EILAND DXPEDISIE 


E 


SARLNuus is ingelig dat as gevolg van `n reeks onverwagte komplikasies, die 
2017 ZS9V Robben Eiland DXpedisie van 9 tot 13 Augustus na die Internasion- 
ale Vuurtoring-naweek van 19 en 20 Augustus verskuif is. Die span sal twee 
ESB-stasies bedien, een sal ten minste 20, 15 en 10 m werking hê en die ander 
werking op 80 en 40 m. Verdere inligting oor die DXpedisie sal gepubliseer word 
Op www.zs9v.org.za soos dit beskikbaar word. 


AMSATSA / SARL WERKSWINKEL OM TE FOKUS OM SDR NA `N 
NUWE VLAK TE NEEM 


Die AMSAT SA / SARL werkswinkel wat op Saterdag 19 Augustus by die SARL 
Nasionale Amateur Radio Sentrum in Radiokop gehou sal word, sal fokus op hoe 
Oom meer uit Sagteware-gedefinieerde Radio te kry en deelnemers na `n ander 
vlak in amateur radio aktiwiteite te neem. 


Die werkswinkel sal in twee sessies aangebied word. Sessie een gaan oor die 
BHF SDR-dongle en hoe om meer pret te hê, soos om na satelliete te luister, 
weerfoto's en sterrekundeprojekte te ontvang. Die tweede sessie sal 'n HF Dongle 
en die SARL HF Geraasvloer-moniteringprojek bespreek met besonderhede en 
'n demonstrasie van hoe om dit te outomatiseer en hoe om `n outonome stelsel 
te bou met 'n Raspberry Pi. 


Vir meer besonderhede en om te kyk na jou registrasie status, verwys jou blaaier 
na www.amsatsa.org.za of stuur `n e-pos na admin@amsatsa.org.za. 


Jy luister aan nuus uitsending van die Suid-Afrikaanse Radioliga. 
AUGUSTUS 2017 RADIO ZS 


Die Augustus 2017-uitgawe van Radio ZS is sedert 30 Julie beskikbaar vir aflaai. 
Sam, ZSISAM, is op soek na vrywilligers om te help met die maritieme mo- 
biele net. Om jou denkproses vir die Radio ZS-antenna ontwerps kompetisie 
aan te help, is daar twee artikels om te lees. Hannes, ZSGBZP, bespreek die 
dubbel-Delta-loop ontvangs antenna, vir die lae bande, `n ontwerp idee en Dawid, 
GADHE, wys jou sy Ultra-Draagbare 5-element 144 MHZ pas in sak draagbare 
Yagi. Mike, ZS2FM, vertel oor amateur radio tussen die twee wêreldoorloë en 
lees oor Louis, G5RV, en sy oorlogsdiens in die Museumstuk. Daar is meer in 
hierdie 52-bladsy-uitgawe. 


Die sluitingsdatum vir jou artikel vir die September Radio ZS is Saterdag 26 
Augustus en jy kan dit stuur na radiozs@sarl.org.za. Die redakteur soek ook 
foto's vir die voorblad, dit moet in portret formaat wees. 


BAKEN NUUS 


Hierdie week het die volle aktivering van twee nuwe Bemande Experimentele 
Voortplantingstoetse (MEPT) in die afdelings drie en vier gesien. Eerstens het 
Dennis Green ZS4BFN geaktiveer, maar het na `n paar uur na sy eie roepsein 
ZSABS oorgeskakel. Dennis is reeds op 60 meter in die meeste afdelings gesien, 
asook 'n paar DX-kolle op 40 en 20 m. Die tweede baken is geaktiveer deur Pieter 
Gaybba, ZS3PG, by Vanderkloof onder die roepsein ZS3ZU. Hy was onlangs 10 
045 km weg op 250 mW deur SMAGRP in Swede gesien. Baie dankie aan hierdie 
amateurs vir hul bydraes tot die voortplantingsprojek. 


DIGITALE MOBIELE RADIO WERKSWINKEL 


Die SA Digitale Herhaler Subkomitee (SADRS) hou `n geleentheid by die Na- 
sionale Amateur Radio Sentrum van 10:00 tot 17:00 op Saterdag 26 Augustus 


2017. Dit is `n gratis geleentheid vir SARL-lede en boustelle sal beskikbaar wees 
vir aankoop. 


Die program is soos volg: 10:00 Welkom en lesing oor die BrandMeister DMR, D- 
Star en die Fusion Master Server deur Andy Coetzee, ZS5CEY 11:00 Tee 11:15 
Die MMDVM Homebrew-bouprojek deur Johan Lehmann, ZS6JPL, en Ronald 
Verweerdt, ZS6RVC 12:15 Middagete - Biefstukrolletjies en verversings 13:30 
Die MMDVM Hotpots projekte en verskillende digitale radio's - Tytera MD2017 
DMR Dual Band Radio, ens., Deur Marinus Brand, ZS6BM, en Andy Coetzee, 
ZS5CEY 15:00 Praktiese MMDVM Demonstrasie en bou daarvan. 17:00 Einde 
van die geleentheid. 


SONSIKLUS 24 


Jim Kennedy, KH6/K6MIO berig dat die huidige sonsiklus Siklus 24 se 
afwaartse neiging voortduur. (Oor die jare heen het die Son se noordelike 
en suidelike halfrond afsonderlike gedagtes gehad oor hul relatiewe afwaartse 
koerse. Die suidelike halfrond-indeks is nou naby aan nul, terwyl die noordelike 
indeks afwaarts beweeg, maar vanaf 'n hoër vlak begin het. 


Intussen was daar gedurende Maart 2017 geen sonkolle vir 16 dae in enige hal- 
frond nie. Daar was 'n totaal van 23 dae met minder as 30 daaglikse sonkolle. 
A1 die aanduiding is dat ons die volgende paar jaar selfs langer tydperke van `n 
kol vrye Son sal sien. Daar is steeds verwagtinge dat die opkomende Siklus 25 
merkbaar swakker sal wees as Siklus 24. Dit lyk waarskynlik dat wanneer dit 
duidelik begin om van die waarskynlik lang minimum af te beweeg, dit stadig 
gaan styg. 


Dit is interessant om Siklus 12 (1878 - 1890) met Siklus 24 te vergelyk. Alhoewel 
Siklus 12 effens swakker was as Siklus 24, toon dit baie dieselfde algemene 
kenmerke van die opkoms- en val profiel van Siklus 24. Dit is redelik om te dink 
dat die amptelike Siklus 24 minimum iewers in 2020 of 2021 sal plaasvind. Baie 
sonkundiges voorspel Siklus 25 om `n algehele maksimum in die 60's te hê. Dit 
sal byna die helfte van Siklus 24 se maksimum wees. 


VOORTPLANTINGS VOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is tans slegs 'n enkele sonvlek sigbaar met bykans geen kans vir 
ernstige sonfakkels nie. Diegene wat hulle eie frekwensievoorspellings wil doen, 
kan `n verwagte effektiewe sonvlektelling van ses vir die week gebruik. Ama- 
teurs kan goeie openinge op die 20 en 30 m bande verwag. Plaaslik gaan 60 m 
gedurende die dag die beste voortplanting oor korter afstande oplewer. Besoek 
gerus die webtuiste spaceweather.sansa.org.za vir meer inligting. 


Ten slotte, `n dagboek van sommige komende gebeure: 


5 tot 12 Augustus - die Streek 1 YOTA Somer Kamp met roepsein GB17YOTA 
Vandag - die SARL HF Foon kompetisie 9 Augustus - die SARL JD Naelloop 13 


Augustus - sluitingsdatum vir die HF Foon logstate 16 Augustus - sluitingsda- 
tum vir die JD Naelloop logstate 19 Augustus - SDR-werkswinkel by die NARG 
19 en 20 Augustus - Internasionale Vuurtoring naweek en ZS9V Robben Eiland 
DXpedisie 20 Augustus - die SARL HF Digitale kompetisie 26 Augustus - DMR 
Werkswinkel by die NARC en sluitingsdatum vir die September Radio 7S 27 
Augustus - die SARL HF Gelykgolf kompetisie 


Om ons bulletin af te sluit, `n vinnige oorsig van ons hoofnuus 


Die eerste van die drie SARL HF wedstryde, die HF Foon Kompetisie, is vanmid- 
dag van 13:00 tot 16:30 UTC aan die lug met aktiwiteite op 20, 40 en 80 meter. 
Kyk hoeveel sones jy kan werk per band en hoeveel stasies op al drie bande. 
Jy kan deelneem as `n enkele operateur enkel band stasie, `n enkele operateur 
alle bande stasie, `n multi-operateur enkel band stasie of `n multi-operateur alle 
bande stasie. Individuele mededingers en klubstasies word aangemoedig om mee 
te ding. Die uitruiling is `n RS-verslag en 'n opeenvolgende reeksnommer wat 
begin by 001. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. Luister elke Sondagoggend 
om 10:00 Sentraal Afrika Tyd na “Amateur Radio Today”. Daar is herleiding 
op 7 082 kHz laer syband, 7 205 en 17 660 kHz AM en verskeie herleidings op 
BHF en UHF frekwensies regoor Suid-Afrika. `n Potgooi deur Dick, ZS6RO, is 
ook beskikbaar. `n Heruitsending vind op Maandae om 18:30 Sentraal Afrika 
Tyd op 3 230 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, 7P8DG, geredigeer deur Johan de Bruin, 
ZSGJHB, en gelees deUF ...... uu us se ve see oek Gee oe Ga RE BA EE BA Se Ge dee ee 


Die Afrikaanse Nuusspan groet nou en wens jou “n mooi week toe. Totsiens. 


/EX 


